cyanic-selkie/wikianc huggingface dataset:
สุจิต บุญบงการ
ศาสตราจารย์กิตติคุณ สุจิต บุญบงการ (เกิด 9 ตุลาคม พ.ศ. 2485) อธิการวิทยาลัยรัฐศาสตร์ เศรษฐศาสตร์ และโลกาภิวัตน์ มหาวิทยาลัยรังสิต, อดีตตุลาการศาลรัฐธรรมนูญ, อดีตรองอธิการบดีฝ่ายกิจการนิสิต จุฬาลงกรณ์มหาวิทยาลัย ที่ปรึกษาและกรรมการคณะกรรมการเตรียมการเพื่อสร้างความสามัคคีปรองดอง ในรัฐบาล พลเอก ประยุทธ์ จันทร์โอชา
วัดสะตือ
วัดสะตือ อาจหมายถึง
สุจิต บุญบงการ
ประวัติ
สุจิต บุญบงการ เกิดเมื่อวันที่ 9 ตุลาคม พ.ศ. 2485 เคยดำรงตำแหน่งที่สำคัญต่าง ๆ มากมาย อาทิเช่น ประธานสภาพัฒนาการเมือง, สมาชิกสภาร่างรัฐธรรมนูญ เป็นต้น
งานประกาศผลรางวัลออสการ์ ครั้งที่ 52
งานประกาศผลรางวัลออสการ์ ครั้งที่ 52 เป็นงานมอบรางวัลสำหรับภาพยนตร์ที่เข้าฉายในปีค.ศ. 1979
รางวัล
ผู้ที่ได้รับรางวัลแต่ละหมวดหมู่จะแสดงในรูปแบบตัวหนา
ภาพยนตร์ยอดเยี่ยม
Kramer vs. Kramer
ผู้กำกับยอดเยี่ยม
Kramer vs. Kramer - Robert Benton
นักแสดงนำชายยอดเยี่ยม
Kramer vs. Kramer - Dustin Hoffman
นักแสดงนำหญิงยอดเยี่ยม
Norma Rae - Sally Field
นักแสดงสมทบชายยอดเยี่ยม
Being There - Melvyn Douglas
นักแสดงสมทบหญิงยอดเยี่ยม
Kramer vs. Kramer - Meryl Streep
บทดั้งเดิมยอดเยี่ยม
Breaking Away - Steve Tisech
บทดัดแปลงยอดเยี่ยม
Kramer vs. Kramer - Robert Benton
ถ่ายภาพยอดเยี่ยม
Apocalypse Now - Vittorio Storaro
Best Art Direction-Set Decoration
All That Jazz - Philip Rosenberg, Tony Walton , Edward Stewart and Gary J. Brink
เครื่องแต่งกายยอดเยี่ยม
All That Jazz - Albert Wolsky
ตัดต่อยอดเยี่ยม
All That Jazz - Alan Heim
Best Effects, Visual Effects
Alien - H. R. Giger, Carlo Rambaldi , Brian Johnson , Denys Ayling and Nick Allder
Best Music, Original Song
Norma Rae - David Shire and Norman Gimbel for the song It Goes Like It Goes
Best Music, Original Score
A Little Romance - Georges Delerue
Best Short Film, Animated
Every Child
Best Short Film, Live Action
Board and Care
Best Documentary, Short Subjects
Paul Robeson: Tribute to an Artist
Best Documentary, Features
Best Boy
Best Foreign Language Film
The Tin Drum - West Germany
รายชื่อพืชในสกุลอาเคเชีย
ต่อไปนี้เป็นรายชื่อพืชในสกุลอาเคเชีย ซึ่งแสดงชื่อวิทยาศาสตร์และชื่อสามัญภาษาอังกฤษ เครื่องหมายลูกศรแสดงสปีชีส์ที่ถูกย้ายสกุล
Haematostaphis
Haematostaphis เป็นสกุลของพืชดอกที่อยู่ในวงศ์ Anacardiaceae.
ถิ่นกำเนิดของมันคือตะวันตก แอฟริกาเขตร้อน ถึงซูดาน
สปีชีส์ในสกุล ได้แก่:
ไซ-ฮับ
ไซ-ฮับ (Sci-hub) คือ ที่เก็บบทความทางวิทยาศาสตร์มากกว่า 64.5 ล้าน บทความ บนเว็บไซต์ซึ่งช่วยในการเลี่ยงการชำระเงินปกติ บทความใหม่ ๆ ได้รับการอัปโหลดขึ้นเว็บไซต์ทุกวันผ่านพร็อกซี.edu ก่อตั้งโดยอเล็กซานดรา เอลบัคยาน (Alexandra Elbakyan) ในพ.ศ. 2554 ได้รับแรงบันดาลใจจากการที่ต้องเสียเงินจำนวนมากเพื่อซื้อบทความทางวิชาการซึ่งราคาประมาณ 30 ดอลลาร์สหรัฐ (1,055 บาท) ต่อบทความ ต่อมาสำนักพิมพ์ทางวิชาการ แอ็ลเซอเฟียร์ ฟ้องไซ-ฮับในนครนิวยอร์กในพ.ศ. 2558 ข้อหาละเมิดลิขสิทธิ์
ประวัติ
โครงการไซ-ฮับเริ่มใช้งานในวันที่ 5 กันยายน พ.ศ. 2554 สร้างขึ้นโดยนักประสาทวิทยาชาวคาซัคสถานที่ชื่อว่า อเล็กซานดรา เอลบัคยาน โดยมีเป้าหมายในการขยายการเข้าถึงของความรู้ผ่านทางการเอื้อให้ผู้คนเข้าถึงเนื้อหาที่มีค่าใช้จ่าย โดเมนดั้งเดิมของโครงการได้ถูกปิดลงในเดือนพฤศจิกายน พ.ศ. 2558 ภายใต้คำสั่งศาล ทว่าโครงการได้กลับมาอีกครั้งภายใต้โดเมน .io
ไซ-ฮับเป็นเว็บไซต์แรกที่ให้การเข้าถึงบทความทางวิชาการภายใต้เพย์วอลโดยไม่เสียค่าใช้จ่ายแบบอัตโนมัติในปริมาณมาก ก่อนหน้าไซ-ฮับ คนมักจะขอและแบ่งปันบทความวิจัยด้วยมือผ่านทางฟอรั่มและชุมชนออนไลน์ (ตัวอย่างเช่น แฮชแท็กในทวิตเตอร์อย่างไอแคนแฮซพีดีเอฟ หรือ #ICanHazPDF) โดยวิธีการแบ่งปันแบบนี้นั้นทั้งช้าและไม่สะดวก และมีบทความกว่าร้อยบทความถูกกระจายด้วยวิธีนี้ ขณะที่เว็บไซต์ไซ-ฮับอ้างว่าได้ตอบรับกว่าแสนคำร้องขอต่อวัน
เว็บไซต์
ไซ-ฮับให้นักอ่านโหลดบทความทางวิชาการโดยไม่ต้องเป็นสมาชิกหรือจ่ายเงิน ในเดือนกุมภาพันธ์ พ.ศ. 2559 เว็บไซต์ไซ-ฮับอ้างว่าตอบรับคำขอดาวน์โหลดกว่า 200,000 ครั้งต่อวัน เอลบัคยานอ้างว่า เว็บไซต์มีผู้เยี่ยมชมกว่า 80,000 คนต่อวันก่อนโดเมนต้นฉบับ (sci-hub.org) ถูกบล็อก เว็บไซต์เข้าถึงบทความทางวิชาการผ่านเพย์วอลและนำเอกสารจากเว็บไซต์สำนักพิมพ์ ไซ-ฮับมาถึงจุดนี้ได้ต้องขอบคุณสมาชิกจำนวนมากจากทั่วโลกที่ร่วมบริจาค ไซ-ฮับมีสิทธิในการเข้าถึงบทความทางวิชาการใน JSTOR, Springer, Sage, และแอ็ลเซอเฟียร์ ในพ.ศ. 2556 ไซ-ฮับเริ่มทำงานร่วมกับลิบเจน ที่เก็บหนังสือและเอกสารเกี่ยวกับการศึกษาซึ่งตั้งระบบอยู่ในประเทศรัสเซีย หากบทความทางวิชาการที่ถูกขอมีอยู่ที่นั่นก็จะถูกส่งต่อให้ผู้ใช้ หากบทความไม่มีในไลบรารี เจเนซิส ไซ-ฮับจะดาวน์โหลดแล้วแชร์เอกสารนั้นให้ลิบเจนเพื่อเก็บไว้ใช้ในอนาคต ทุกวันนี้ ไซ-ฮับพึ่งเครือข่ายที่เก็บเพื่อเก็บและนำบทความทางวิชาการออกมา การดำเนินการของเว็บไซต์ได้รับการสนับสนุนจากเงินบริจาคของผู้ใช้ในรูปแบบของบิตคอยน์ ในพ.ศ. 2559 โดเมน .io ของไซ-ฮับถูกปิดลงหลังได้รับคำร้องทุกข์จากแอ็ลเซอเฟียร์ อย่างไรก็ตามเว็บไซต์ยังเข้าถึงได้ผ่านทางโดเมนอื่น ๆ แทน .cc
คดีความ
ขณะนี้เว็บไซต์กำลังอยู่ในระหว่างการสู้คดีความกับแอ็ลเซอเฟียร์ แอ็ลเซอเฟียร์อ้างว่าไซ-ฮับได้เข้าใช้บัญชีของนักเรียนและสถาบันทางการศึกษาอย่างผิดกฎหมายเพื่อให้การเข้าถึงอย่างเสรีกับบทความทางวิชาการผ่านทางแพลตฟอร์มของพวกเขาอย่าง ไซแอนซ์ ไดเร็ค คดีมีความซับซ้อนเพราะว่าเว็บไซต์นั้นตั้งอยู่ที่เซนต์ปีเตอร์สเบิร์ก ประเทศรัซเซีย ทำให้ยากต่อการตกเป็นเป้าในระบบของกฎหมายสหรัฐ หลายคนเห็นว่าคดีเป็นการเคลื่อนไหวของฝั่งแอ็ลเซอเฟียร์เพื่อต่อต้านการแพร่กระจายความรู้อย่างเสรี และยังตั้งคำถามเกี่ยวกับแรงจูงใจที่แอบแฝงอยู่ในการที่แอ็ลเซอเฟียร์พยายามอย่างต่อเนื่องที่ให้การเข้าถึงบทความทางวิชาการโดยไม่มีค่าใช้จ่ายแก่ผู้แก้ไขวิกิพีเดีย คดีที่ใกล้เคียงกันยังเกิดขึ้นกับเว็บไซต์ ไลบรารี่ เจเนซิส (ลิบเจน) ซึ่งอาจมีฐานอยู่ที่ประเทศเนเธอร์แลนด์ หรือเป็นไปได้ที่จะมีอยู่ที่ประเทศรัซเซียเช่นเดียวกัน แม้จะถูกสั่งปิดโดยศาลนิวยอร์ก ณ วันที่ 28 ตุลาคม 2558 เว็บไซต์นั้นยังถูกเข้าถึงได้ผ่านทางโดเมนสำรองในเดือนธันวาคม 2558  เว็บไซต์ยังเข้าถึงได้ผ่านทางทอร์ (เครือข่ายนิรนาม) อีกด้วย
Electronic Frontier Foundation ได้อ้างปฏิญญาสากลว่าด้วยสิทธิมนุษยชน และให้เหตุผลที่ว่า "เพื่อแบ่งปันการพัฒนาด้านวิทยาศาสตร์และผลประโยชน์" ในการสนับสนุนไซ-ฮับและเว็บไซต์น้องอย่างลิบเจน คดีความนี้ยังทำให้เกิดการวิจารณ์ในวงกว้างต่อแอ็ลเซอเฟียร์
ช่องหนึ่งรัสเซีย
สถานีโทรทัศน์ที่หนึ่ง (Первый канал; ) เป็นสถานีโทรทัศน์ของรัสเชียเริ่มออกอากาศในวันที่ 1 เมษายน ค.ศ. 1995 แทนที่สถานีโทรทัศน์กลางแห่งสหภาพโซเวียต
กีรติ พรหมสาขา ณ สกลนคร
กิรติ พรหมสาขา ณ สกลนคร หรือที่รู้จักกันในชื่อ เขียว คาราบาว เป็นนักร้องและมือกีตาร์ อดีตสมาชิกวงคาราบาว และเคยมีผลงานแสดงภาพยนตร์ เกิดเมื่อวันที่ 25 มกราคม พ.ศ. 2495 ที่จังหวัดธนบุรี มีผลงานเพลงที่โด่งดังคือเพลง สัญญาหน้าฝน และ เพลง ไม่เคย
ประวัติ
เขียว คาราบาว เกิดที่โรงพยาบาลศิริราช เมื่อวันที่ 25 มกราคม พ.ศ. 2495 เป็นบุตรคนสุดท้องในจำนวนพี่น้อง 5 คน และเริ่มเข้ารับการศึกษาในชั้นอนุบาลที่โรงเรียนอนุบาลละอออุทิศ และจบการศึกษาชั้นประถมจากโรงเรียนสาธิตสวนสุนันทาวิทยาลัย จากนั้นจึงเข้าศึกษาในระดับชั้นมัธยมจากโรงเรียนสวนกุหลาบวิทยาลัย เขียว ชื่นชอบการเล่นฟุตบอลอย่างมากถึงขนาดเคยเป็นตัวแทนของโรงเรียนไปแข่งขันฟุตบอล และเริ่มสนใจดนตรีสากลโดยเริ่มหัดเล่นกีตาร์และเบส โดยหัดเล่นเพลงสากลอย่างเช่น Hang On Sloopy ของวง The McCoys
หลังจบชั้นมัธยมปลาย เขียวได้เล่นดนตรีอาชีพตามบาร์ของทหารจีไอ ที่มาตั้งฐานทัพ ย่านถนนเพชรบุรีตัดใหม่ พอเล่นได้ซักระยะจึงยกระดับวงของตัวเองขึ้นมาโดยมีนักดนตรีต่างชาติฝีมือดีมาเล่นรวมอยู่ในวงด้วย ทำให้ได้ย้ายมาเล่นประจำที่ตึกนายเลิศ โดยเขียวทำหน้าที่เล่นเบส ต่อมาเมื่อทางวงมีรายได้จากการเล่นดนตรีมากขึ้น ก็เกิดปัญหาการแบ่งค่าตัวระหว่างสมาชิกภายในวงที่เป็นคนต่างชาติและสมาชิกที่เป็นคนไทย เขียวจึงตัดสินใจยุบวงตั้งแต่ตอนนั้น และเดินทางไปศึกษาต่อระดับปริญญาตรี ที่คณะวิศวกรรมศาสตร์ สาขาวิศวกรรมโยธา ที่สถาบันเทคโนโลยีมาปัว (Mapua Institute of Technology) เมือง มะนิลา ประเทศฟิลิปปินส์
คาราบาว
ที่ฟิลิปปินส์ เขียวได้พบกับเพื่อนนักเรียนไทยที่นั่นอีก 2 คน คือแอ๊ด - ยืนยง โอภากุล และไข่ - สานิตย์ ลิ่มศิลา ทั้ง 3 ได้ตั้งวงดนตรีที่ชื่อ คาราบาว ขึ้นมาเพื่อเล่นประกวดในงานดนตรีของมหาวิทยาลัย โดยขึ้นเล่นเพลง Carry On ของวง ครอสบี, สติลส์, แนช แอนด์ ยัง และเพลง Mahal Kita ซึ่งเป็นเพลงของฟิลิปปินส์ ซึ่งวงคาราบาวได้เข้ารอบ 10 วงสุดท้าย ก่อนจะตกรอบในเวลาต่อมา เมื่อกลับมาเมืองไทยในปี พ.ศ. 2520 เขียวได้เป็นวิศวกรประเมินราคา แต่ยังคงเล่นดนตรีสากลในนามคาราบาว ร่วมกับแอ๊ด และ ไข่ โดยใช้เวลาหลังจากเลิกงานประจำมาเล่นดนตรี ต่อมาเมื่อไข่แยกตัวออกไป คาราบาวจึงเหลือเพียงแอ๊ดและเขียว ทั้งคู่ได้ตระเวนเล่นดนตรีตามห้องอาหารต่าง ๆ ในเวลากลางคืน ส่วนกลางวันก็ทำงานประจำ โดยทางวงจะเล่นเพลงสากลของ จอห์น เดนเวอร์, อิเกิ้ลส์, ครอสบี, สติลส์, แนช แอนด์ ยัง เป็นต้น
จนในปลายปี พ.ศ. 2524 อัลบั้มชุดแรกของคาราบาวก็เกิดขึ้น ในชื่อว่า ขี้เมา โดยเขียว รับหน้าที่เล่นกีตาร์เบส แต่ไม่ประสบความสำเร็จเท่าไหร่นัก ต่อมาอัลบั้มชุดที่ 2 แป๊ะขายขวด ซึ่งวางจำหน่ายปี พ.ศ. 2525 และได้เล็ก - ปรีชา ชนะภัย จากวงเพรสซิเดนท์เข้าร่วมวงด้วย เขียวจึงเปลี่ยนหน้าที่จากเล่นเบสมาเล่นกีตาร์ และได้ร้องนำเป็นครั้งแรก โดยเป็นการร้องคู่กับแอ๊ด - ยืนยง โอภากุล ในเพลง แป๊ะขายขวด และยังร้องเพลง หนทางใด และเพลง พรานทะเล อัลบั้มนี้ทำให้คาราบาวเริ่มเป็นที่รู้จักมากขึ้น และในอัลบั้มชุดวณิพกซึ่งวางจำหน่ายในปีถัดมา เขียว สมาชิกในตำแหน่งมือกีตาร์ ได้ร้องนำในเพลง หัวลำโพง ก่อนจะเริ่มหันมาทำงานและมีบทบาทเบื้องหลังกับวงคาราบาวมากขึ้น
จนกระทั่งปลายปี พ.ศ. 2527 คาราบาวจึงประสบความสำเร็จอย่างสูงสุดจากอัลบั้มชุดที่ 5 เมด อิน ไทยแลนด์ ซึ่งสามารถทำยอดขายได้ถึง 5,000,000 ตลับ/ก๊อปปี้ ซึงเป็นสถิติที่สูงที่สุดในประเทศไทย ทำให้ชื่อของเขียว คาราบาว เป็นที่รู้จักของคนไทยทั้งประเทศตังแต่บัดนั้น ผลจากความสำเร็จของอัลบั้มชุดนี้ทำให้เขียวได้ขึ้นเล่นคอนเสิร์ตทำโดยคนไทยซึ่งเป็นคอนเสิร์ตใหญ่ครั้งแรกของวงคาราบาว ที่สนามจักรยานเวโลโดรม ในสนามกีฬาหัวหมาก ซึ่งคอนเสิร์ตดังกล่าวมียอดผู้ชมมากกว่า 60,000 คน และได้แสดงภาพยนตร์เรื่องเสียงเพลงแห่งเสรีภาพ ในปี พ.ศ. 2528 อีกด้วย โดยสมาชิกวงคาราบาวได้แสดงร่วมกันทั้งวง
หลังจากนั้นเขียวก็ได้ทำงานร่วมกับคาราบาวอีกหลายชุด เช่น อเมริโกย, ประชาธิปไตย, เวลคัม ทู ไทยแลนด์, ทับหลัง, ห้ามจอดควาย
การทำหน้าที่ของเขียวในวง คือ เบื้องหน้าเล่นกีตาร์,คีย์บอร์ดและร้องประสานเสียง มีร้องนำบ้างเป็นบางเพลง โดยเพลงที่เขียวร้องให้กับคาราบาวที่แฟนเพลงรู้จักดี คือ แป๊ะขายขวด และ สัญญาหน้าฝน ที่อยู่ในอัลบั้มชุดที่ 10 ห้ามจอดควาย โดยเบื้องหลัง เขียวจะรับหน้าที่เป็นโปรดิวเซอร์และควบคุมเสียง รวมถึงดูแลเรื่องธุรกิจการเงินของคาราบาว โดยเป็นงานที่เจ้าตัวถนัด
แยกวง
ในปี พ.ศ. 2533 วงคาราบาวประสบความสำเร็จกับอัลบั้ม ห้ามจอดควาย โดยมีเพลงที่โด่งดังอย่างมากคือเพลง สัญญาหน้าฝน ซึ่งเขียว เป็นผู้ขับร้อง ผลจากความสำเร็จของเพลงนี้ทำให้เขียวโด่งดังอย่างมาก เขียวจึงได้ตัดสินใจลาออกจากวงคาราบาว โดยก่อนหน้านี้สมาชิกในวงอีก 3 คน คือเทียรี่ เมฆวัฒนา, เป้า - อำนาจ ลูกจันทร์ และอ.ธนิสร์ ศรีกลิ่นดีได้แยกมาออกอัลบั้มเดี่ยวกันแล้ว เขียวจึงออกอัลบั้มเดี่ยวชุดแรกของตัวเองออกมาบ้างในชื่อชุด "ก่อกวน" โดยมีแอ๊ด - ยืนยง โอภากุล แต่งเนื้อร้องเพลง ไม่เคย ซึ่งเพลงนี้กลายเป็นเพลงฮิตที่แฟนเพลงในสมัยนั้นรู้จักกันดี และเป็นอีกหนึ่งเพลงประจำตัวของเขียวนอกจากเพลง สัญญาหน้าฝน
ต่อมาในปี พ.ศ. 2536 เขียว คาราบาว ได้ออกอัลบั้มชุดที่ 2 ของตนในชื่อชุด หัวใจและเวลา โดยเป็นการทำงานร่วมกับวงตาวัน และแอ๊ด - ยืนยง โอภากุล ได้แต่งเพลงให้อีกหนึ่งเพลงคือเพลง รักเหรอ โดยเพลงนี้ได้มีการทำเป็นมิวสิกวิดีโอ นอกจากนี้ปู - พงษ์สิทธิ์ คำภีร์ ยังได้ช่วยแต่งเพลง ตายรัง ให้อีกหนึ่งเพลง อัลบั้มชุดนี้จึงได้รับการตอบรับจากแฟนเพลงเป็นอย่างดี
ปี พ.ศ. 2537 เขียวได้ออกอัลบั้มร่วมกับปราโมทย์ ม่วงไหมทอง อดีตมีกีตาร์ของวงซูซู และปู - พงษ์สิทธิ์ คำภีร์ ในชื่อชุด เซอโซไซตี้ แต่ไม่ประสบความสำเร็จมากนัก ก่อนที่ ปราโมทย์ จะเสียชีวิตในอีก 3 ปีต่อมา
เขียว คาราบาวได้ออกอัลบั้มของตัวเองตามมาอีกหลายชุด โดยส่วนมากจะเป็นดนตรีในแนวอคูสติกและคันทรีบลูส์ แต่ก็ยังถือว่าไม่ประสบความสำเร็จเท่าอัลบั้มเดี่ยว 2 ชุดแรก
หลังจากนั้นเขียวก็ยังคงกลับมาร่วมงานกับคาราบาวอีกเรื่อย ๆ เช่น การกลับมาร่วมงานในอัลบั้ม หากหัวใจยังรักควาย ในปี พ.ศ. 2538 ที่สาชิกยุคคลาสสิกไลน์อัพกลับมารวมตัวกันอีกครั้ง, อัลบั้ม อเมริกันอันธพาล ในปี พ.ศ. 2541 ที่สมาชิกวงในยุคคลาสสิกไลน์อัพ 5 คนคือแอ๊ด, เล็ก, เทียรี่, เขียว และอ๊อด - อนุพงษ์ ประถมปัทมะ กลับมาร่วมงานกันอีกครั้ง และได้ร่วมงานกับสมาชิกยุคปัจจุบันเป็นครั้งแรก และอัลบั้ม ลูกลุงขี้เมา ในปี พ.ศ. 2550 ในโอกาสที่คาราบาวครบ 25 ปี รวมทั้งยังเป็นแขกรับเชิญในงานคอนเสิร์ตต่าง ๆ ของวง และทำหน้าที่เป็นโปรดิวเซอร์หรือผู้ควบคุมเสียงในการผลิตอัลบั้มของวงอีกต่างหากด้วย
ชีวิตส่วนตัว
เขียว คาราบาวแต่งงานกับพรวรินทร์ พรหมสาขา ณ สกลนคร ทั้งคู่มีทั้งลูกชายและลูกสาว โดยลูกสาวของเขียวคือกิ - กิรตรา พรหมสาขา ณ สกลนคร อดีตสมาชิกวงนีซ สังกัดโดโจ ซิตี้ ที่เคยมีผลงานในปี พ.ศ. 2541 - พ.ศ. 2543 ปัจจุบันเป็นนักร้องสังกัดสมอลล์รูม นอกจากนี้เขียวยังมีกิจการของตัวเอง เป็นร้านอาหารชื่อ สเต็กลาว เขียว คาราบาว โดยเขียวเป็นผู้ดูแลกิจการของร้านเอง และบางครั้งจะขึ้นเล่นดนตรีให้ลูกค้าฟังอีกด้วย
อันเดอร์คัฟเวอร์คอปส์
รูปแบบการเล่น
เวอร์ชันอาร์เคดของญี่ปุ่นนั้นแตกต่างจากเวอร์ชันสากลหลายประการ ตัวละครมีท่าเคลื่อนไหวจำนวนมากที่ไม่เคยพบในเวอร์ชันสากล รวมถึงการโจมตีแบบพุ่ง + กระโดด, การทุ่มสองแบบที่แตกต่างกัน และการโจมตีพิเศษที่ทรงพลังทางอากาศ ส่วนฉากหลังและกราฟิกก็แตกต่างกัน โดยเฉพาะอย่างยิ่งในช่วงเริ่มของด่านสองและสิ้นสุดของด่านสาม เสียงดนตรีในเวอร์ชันภาษาญี่ปุ่นมีความรู้สึกแบบอิเล็กทรอนิกส์และมีตัวอย่างเสียงพูดมากกว่า ศัตรูบางคนพกขวดปากฉลาม, มีด และขวานที่หัก (ในเวอร์ชันสากล สิ่งเหล่านี้จะถูกแทนที่ด้วยไม้กระดานและไม้กระบอง) ขณะที่อมนุษย์ตัวตุ่นนั้นอ่อนแอกว่า โดยโจมตีเพียงครั้งเดียวก็ฆ่าได้ ส่วนการโจมตีแบบกระโดดของผู้เล่นสร้างความเสียหายได้น้อยลง แต่ระยะการโจมตีที่กว้างขึ้นทำให้พวกเขาใช้งานได้หลากหลายมากขึ้น
รูปลักษณ์และการทำงานของรถตำรวจในฉากจบของอันเดอร์คัฟเวอร์คอปส์นั้นคล้ายคลึงกับรูปลักษณ์และการทำงานของรถถังจากมูนพาโทรล ซึ่งเป็นเกมอาร์เคดอีกเกมหนึ่งของโดยบริษัทไอเรม ส่วนบอสจากด่านที่ 1 ของเกมอาร์-ไทป์ ภาคแรก ที่ผลิตโดยบริษัทไอเรมเช่นกัน สามารถเห็นได้บนหน้าจอโทรทัศน์สีแดงบางเครื่อง และต่อมา ได้มีการโฆษณาอันเดอร์คัฟเวอร์คอปส์บนเรือเหาะที่เห็นได้ในใบปลิวอาร์เคดเกมบีตเอ็มอัปอื่นของบริษัทไอเรมอย่างนินจาเบสบอลแบตแมน
ตัวละคร
ตัวละครที่เล่นได้ ได้แก่:
บอส ได้แก่:
การตอบรับ
ในประเทศญี่ปุ่น เกมแมชชีนฉบับวันที่ 15 สิงหาคม ค.ศ. 1992 ได้ระบุว่าอันเดอร์คัฟเวอร์คอปส์เป็นหน่วยอาร์เคดบนโต๊ะที่ประสบความสำเร็จมากที่สุดอันดับหกของปี ส่วนรีเพลย์ยังรายงานว่าเกมนี้เป็นเกมอาร์เคดที่ได้รับความนิยมสูงสุดอันดับสิบในเวลานั้น
สิ่งสืบทอด
เนื่องจากประสบความสำเร็จเพียงเล็กน้อยในประเทศญี่ปุ่น อันเดอร์คัฟเวอร์คอปส์ยังมีมังงะของตัวเองโดยไวตะ อูซิงะ ซึ่งได้รับการตีพิมพ์ในซีรีส์ของเกเมสต์คอมิกส์โดยชิงเซชะใน ค.ศ. 1993 เกมดังกล่าวตามมาด้วยภาคแยกของเกมบอยในชื่ออันเดอร์คัฟเวอร์คอปส์: ฮาไกชินการูมา และมีการแปลที่แม่นยำยิ่งขึ้นเรียกว่าอันเดอร์คัฟเวอร์คอปส์แอลฟา (アンダーカバーコップスα) ซึ่งยังคงรายละเอียดของเวอร์ชันอาร์เคดดั้งเดิมไว้
ไม่กี่ปีต่อมาหลังจากการเปิดตัว ทีมงานจำนวนมาก (ศิลปิน, โปรแกรมเมอร์, นักแต่งเพลง, นักออกแบบ ฯลฯ) ที่สร้างอันเดอร์คัฟเวอร์คอปส์ ได้ก่อตั้งบริษัทนัซกาคอร์ปอเรชัน ซึ่งเป็นผู้สร้างซีรีส์เกมเมทัลสลัก ทีมงานดังกล่าวยังได้ทำงานในซีรีส์แฮมเมอริน' แฮร์รี, ซูพีเรียร์โซลเจอส์, อินเดอะฮันต์ และกันฟอร์ซ 2
พายุรามสูร
รามสูร เป็นชื่อพายุหมุนเขตร้อนในรายชื่อชุดที่ 2 ลำดับที่ 26 ของมหาสมุทรแปซิฟิกตะวันตกฝั่งเหนือ ส่งโดยประเทศไทย พายุรามสูรนั้นอาจหมายถึง
รามสูร ถูกถอนออกจากรายชื่อหลังฤดูพายุไต้ฝุ่นแปซิฟิก พ.ศ. 2557 และแทนที่ด้วยชื่อ บัวลอย (Bualoi) ในฤดูพายุไต้ฝุ่นแปซิฟิก พ.ศ. 2562
วัดประพาสประจิมเขต
วัดประพาสประจิมเขต เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลท้ายช้าง อำเภอเมืองพังงา จังหวัดพังงา
วัดประพาสประจิมเขต เดิมชื่อ วัดถ้ำพุงช้าง ที่ได้ชื่อว่าวัดถ้ำพุงช้างเพราะที่ตั้งวัดอยู่ติดกับเขาช้างซึ่งมีถ้ำที่พุงของเขาช้างและมีน้ำไหลตลอดปี พระบาทสมเด็จพระจุลจอมเกล้าเจ้าอยู่หัว เสด็จทางเรือถึงวัดนี้ถึงสองครั้งใน จ.ศ. 1233 ตรงกับ พ.ศ. 2414 สถาปนาวัดนี้ในศิลาจารึกและมีพระรูปของพระองค์ท่านไว้ที่วัด ขนานนามว่า "วัดประพาสประจิมเขต" ดังปรากฏในพระราชหัตถเลขาฉบับที่ 4 เรื่องเสด็จประพาสพังงา ดังนี้ "...ออกไปพ้นตลาดหน่อยหนึ่งก็ถึงวัดประพาสประจิมเขตอยู่ตรงเขาพิงงา วัดนี้เป็นวัดของฉันให้ปฏิสังขรณ์ขึ้นเป็นที่ระลึกในการที่มาเมืองพังงาครั้งก่อนเมื่อจุลศักราช 1233 ปีมะแมตรีศก ที่ตั้งพระอุโบสถเป็นโคกสูง มีอัฒจันทร์ใหญ่ขึ้นสัก 6–7 ขั้น มีกำแพงแก้วล้อมรอบตัวพระอุโบสถเป็นขนาดโรงอุโบสถ ในแถบเมืองเหล่านี้ อย่างกว้างกว้างเตี้ย ๆ ช่อฟ้าไม้ดุ้นใหญ่โป้งโล้ง มีพระพุทธรูป 5 องค์ หน้าตาจะเป็นต่อพระประธานวัดวรนายก..."
ต่อมามีการสร้างวัดประพาสประจิมเขตบริเวณถ้ำพุงช้าง วัดประพาสประจิมเขตเดิมจึงเปลี่ยนชื่อมาเป็นวัดสราภิมุข ส่วนถ้ำพุงช้างที่อยู่ภายในบริเวณวัดประพาสประจิมเขต มีความโดดเด่นที่ภายในตัวถ้ำมีลักษณะของหินงอกหินย้อย โดยเฉพาะหินงอกหินย้อยมีลักษณะคล้ายรูปช้างเดี่ยว ๆ ช้างหลายร้อยเชือกเดินตามกันเป็นวงรอบ ช้างนั่งอยู่ใต้ฉัตร เป็นต้น มีศาลพ่อตาเขาช้างที่ประดิษฐานอยู่ใต้หินชะง่อนเขาใกล้กับปากทางเข้า
จากข้อมูลรายงานทะเบียนวัด จังหวัดพังงา ระบุว่าตั้งวัดเมื่อ พ.ศ. 2475
หมากรุกสากลโอลิมเปียดครั้งที่ 41
หมากรุกสากลโอลิมเปียดครั้งที่ 41 (41st Chess Olympiad) จัดขึ้นโดยสมาพันธ์หมากรุกโลก และประกอบไปด้วยการแข่งขันแบบโอเพ่นและการแข่งขันประเภทหญิง ตลอดจนหลายรายการที่ออกแบบมาเพื่อส่งเสริมการแข่งขันหมากรุกสากล ซึ่งจะใช้สถานที่การแข่งขัน ณ ทรมเซอ ประเทศนอร์เวย์ ช่วงฤดูร้อน ค.ศ. 2014
โดยมีสองเมืองที่เสนอการเป็นเจ้าภาพจัดการแข่งขัน ซึ่งได้แก่อัลเบนา ในประเทศบัลแกเรีย กับทรมเซอ ขั้นตอนการเสนอชื่อจัดขึ้นใน ค.ศ. 2010 ที่คานทียา-แมนซีสค์ ซึ่งกินระยะเวลาหลายวัน ในที่สุดนอร์เวย์ก็เป็นฝ่ายชนะที่ 95-47 คะแนน
ทั้งนี้ กรรมการผู้จัดการของโอลิมเปียดคือโบร์ช โรเบิร์ตสัน ส่วนประธานกรรมการคือเฮนริก เอนเดเนส และในภายหลังคือแฮร์มัน คริสตอฟเฟอร์เซน
สถานีรถไฟหลักแฟรงก์เฟิร์ต
สถานีรถไฟหลักแฟรงก์เฟิร์ต (ไมน์) (Frankfurt (Main) Hauptbahnhof) เป็นสถานีรถไฟแห่งหลักที่มีผู้โดยสารมากที่สุดในเมืองแฟรงก์เฟิร์ต (ฟรังค์ฟวร์ทอัมไมน์) ประเทศเยอรมนี มีผู้โดยสารกว่า 350,000 คนต่อวัน จัดเป็นสถานีรถไฟที่มีผู้โดยสารมากที่สุดเป็นอันดับสองในประเทศเยอรมนี
สถานีรถไฟหลักแฟรงก์เฟิร์ตมีรางจำนวน 120 ราง ประกอบด้วย 24 ชานชาลาสำหรับรถไฟทางไกล 4 ชานชาลาสำหรับรถไฟเร็วเขตแม่น้ำไรน์ และ 4 ชานชาลาสำหรับรถไฟใต้ดิน มีขบวนรถไฟให้บริการรวม 632 ขบวนต่อวัน เปิดใช้งานในวันที่ 18 สิงหาคม ค.ศ. 1888
รายชื่อผู้ครองตำแหน่งแมนฮันต์อินเตอร์เนชันแนล
รายนามผู้ที่ครองตำแหน่งแมนฮันต์อินเตอร์เนชั่นแนลอย่างเป็นทางการ โดยเรียงลำดับตามปีการจัดประกวดดังต่อไปนี้
เครือฟ็อลคส์วาเกิน
เครือฟ็อลคส์วาเกินก่อตั้งเมื่อวันที่ 28 พฤษภาคม ค.ศ. 1937 ที่กรุงเบอร์ลิน เมื่อแรกก่อตั้งมีชื่อว่า บริษัทจำกัดหนี้สำหรับเตรียมการรถยนต์ของชนชาวเยอรมัน (Gesellschaft zur Vorbereitung des Deutschen Volkswagens mbH) ดำเนินงานโดยแนวร่วมแรงงานเยอรมันแห่งพรรคนาซี โดยมีเป้าหมายแรกเริ่มคือการผลิตรถยนต์พอร์เชอแบบ 60 ซึ่งต่อมาเรียกว่าฟ็อลคส์วาเกินแบบ 1 แลกเรียกจนติดปากว่ารถเต่า รถรุ่นนี้ออกแบบโดยดร.แฟร์ดีนันท์ พอร์เชอ โดยการสนับสนุนของอดอล์ฟ ฮิตเลอร์ ที่ต้องการสร้างรถราคาถูกคุณภาพดีสำหรับชาวเยอรมัน
บริษัทด้านยานยนต์ในเครือฟ็อลคส์วาเกินได้แก่ ฟ็อลคส์วาเกิน, อาวดี้, พอร์เชอ, เบนท์ลีย์, ลัมโบร์กีนี, บูกัตติ, สแกนเนีย, ซีอัท, สโกด้า, ดูคาติ เป็นต้น เครือฟ็อลคส์วาเกินแบ่งส่วนงานออกเป็นสองแผนกหลัก คือแผนกยานยนต์ และแผนกไฟแนนซ์ ปัจจุบันบริษัทดำเนินกิจการใน 150 ประเทศและมีโรงงานมากกว่าร้อยแห่งใน 27 ประเทศ
พายุแมตโม
แมตโม (Måtmo; ) เป็นชื่อพายุหมุนเขตร้อนในรายชื่อชุดที่ 2 ลำดับที่ 27 ของมหาสมุทรแปซิฟิกตะวันตกฝั่งเหนือ ส่งโดยสหรัฐ ชื่อพายุในลำดับนี้แต่แรกเริ่มเคยใช้ชื่อ ชาทาอาน (Chata'an; ) มาก่อน แต่ถูกถอนออกไปในฤดูกาล 2545
พายุชาทาอานนั้นหมายถึง ส่วนพายุแมตโมนั้นอาจหมายถึง
มีโน
ชีวิตช่วงต้น
ซง มิน-โฮ เกิดเมื่อวันที่ 30 มีนาคม ค.ศ. 1993 ในยงอิน จังหวัดคย็องกี มีน้องสาวชื่อ ดัน-อา ซึ่งเป็นสมาชิกของนิวเอฟโอ ปัจจุบันจบจากโรงเรียนพหุศิลป์ฮันลิมในปี ค.ศ. 2011
ไอแคนแฮซพีดีเอฟ
ไอแคนแฮซพีดีเอฟ (ICanHazPDF) เป็นแฮชแท็กที่ถูกใช้ในทวิตเตอร์เพื่อขออนุญาตเข้าถึงวารสารวิชาการที่ต้องเข้าผ่านเพย์วอลล์  โดยเริ่มใช้ในปี 2554  โดยนักวิทยาศาสตร์ที่ชื่อว่า Andrea Kuszewski  ชื่อนั้นดัดแปลงมาจากอินเทอร์เน็ตมีม I Can Has Cheezburger?.
กระบวนการ
ผู้ใช้ร้องขอบทความโดยการทวีตชื่อตัวระบุวัตถุดิจิทัล (DOI) หรือลิงก์ของผู้จัดพิมพ์ของบทความนั้นๆ ตามด้วยแฮชแทค "#ICanHazPDF" จากนั้นคนที่สามารถเข้าถึงบทความเหล่านั้นจะอีเมลไฟล์บทความไปให้ จากนั้นผู้ใช้จึงลบทวีตทิ้ง
การใช้และความโด่งดัง
บทความที่ถูกขอส่วนใหญ่นั้นเป็นบทความใหม่ที่ถูกตีพิมพ์ใน 5 ปีที่ผ่านมา และส่วนใหญ่ของผู้ใช้นั้นมาจากประเทศที่มีภาษาอังกฤษเป็นภาษาแรก  บทความทางชีววิทยานั้นถูกร้องขอเป็นจำนวนมากที่สุด ถึงแม้ราคาสมาชิกโดยเฉลี่ยของสาขาอื่นเช่น เคมี ฟิสิกส์ และ ดาราศาสตร์ จะสูงกว่าก็ตาม  เหตุผลที่เป็นไปได้ที่ทำให้คนใช้แฮชแท็กได้แก่การที่ผู้อ่านไม่เต็มใจที่จะจ่ายเงินซื้อบทความและความรวดเร็วในการเข้าถึงที่มากกว่าเมื่อเทียบกับระบบกู้ยืมของมหาลัย
การวิจารณ์
บางครั้งวิธีปฏิบัติในการขอบทความถูกมองถูกมองว่าเป็น "การละเมิดลิขสิทธิ์"  การเหมารวมเกี่ยวกับความถูกต้องตามกฎหมายของไอแคนแฮซพีดีเอฟนั้นเป็นที่ถกเถียง เพราะว่ามีสำนักพิมพ์หลายที่ ที่อนุญาตให้เผยแพร่บทความทางวิชาการในบางรูปแบบ แต่ทว่านโยบายของแต่ละสำนักพิมพ์นั้นมีความแตกต่างกัน
มะเร็งต่อมน้ำเหลือง
มะเร็งต่อมน้ำเหลือง เป็นมะเร็งเม็ดเลือดชนิดหนึ่งซึ่งเกิดกับเซลล์เม็ดเลือดขาวลิมโฟซัยต์ ซึ่งเป็นส่วนหนึ่งของระบบภูมิคุ้มกัน มีหน้าที่ปกติคือป้องกันร่างกายจากการติดเชื้อและโรคบางชนิด ทำให้ลิมโฟซัยต์ทำหน้าที่ผิดปกติไป ลิมโฟซัยต์ที่ผิดปกติอาจแบ่งตัวได้เร็วกว่าเซลล์ปกติหรืออาจมีอายุยืนกว่าปกติ ลิมโฟซัยต์ที่ผิดปกติเหล่านี้อาจอยู่เป็นก้อนมะเร็งต่อมน้ำเหลืองที่ต่อมน้ำเหลือง ม้าม ไขกระดูก ในเลือด หรือในอวัยวะอื่นได้
สโมสรฟุตบอลบาร์เซโลนาในฤดูกาล 2010–11
ในฤดูกาล 2010-11 ของสโมสรฟุตบอลบาร์เซโลนา เริ่มยุคใหม่ด้วยนักเตะตัวสำคัญ และโค้ชเปป กวาร์ดีโอลา ผู้ที่พาให้ทีมคว้าแชมป์ลาลิกาได้สำเร็จ
วัดสะตือ (จังหวัดพระนครศรีอยุธยา)
วัดสะตือ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมแม่น้ำป่าสัก ในตำบลท่าหลวง อำเภอท่าเรือ จังหวัดพระนครศรีอยุธยา ตามหลักฐานเดิมวัดมีพื้นที่ประมาณ 37 ไร่ แต่แม่น้ำกัดเซาะจนเว้าแหว่งเหลือเพียง 15 ไร่เศษ
วัดสะตือสร้างเมื่อ พ.ศ. 2400 พระอุปัชฌาย์บัตร จันทโชติ อดีตเจ้าอาวาสวัดสะตือชี้แจงไว้ในหนังสือสมุดสมเด็จพระพุฒาจารย์ (โต) พรหมรังสีว่า วัดสะตือเดิมอยู่ทางเหนือขึ้นไปไม่ไกลนัก ที่เรียกว่าวัดสะตือเพราะถือเอาต้นสะตือใหญ่ที่มีอยู่ในวัดเป็นนิมิต ต่อมาเมื่อสมเด็จพระพุฒาจารย์ (โต) พรหมรังสี สร้างพระพุทธไสยาสน์ขึ้นแล้ว วัดสะตือจึงย้ายไปตั้งที่บริเวณพระพุทธไสยาสน์ และเรียกนามใหม่ตามตำบลว่า วัดท่างาม ต่อมาเมื่อพระบาทสมเด็จพระจุลจอมเกล้าเจ้าอยู่หัว ได้เสด็จพระราชดำเนินไปทรงนมัสการพระพุทธบาท ได้เสด็จฯ ขึ้นท่าน้ำตำบลนี้ 2 ครั้ง แต่นั้นมาจึงเรียกตำบลใหม่ว่าตำบลท่าหลวง และเรียกนามวัดใหม่ว่า วัดท่าหลวง ต่อมากลับไปเรียก "วัดสะตือ" ตามเดิม
ภายในมีพระพุทธรูปปางไสยาสน์ประดิษฐานทางทิศใต้ของวัด มีขนาดยาว 52 เมตร กว้าง 9 เมตรและสูง 16 เมตร มีศาลาดินหรือวิหารสมเด็จ ซึ่งแต่เดิมเป็นอาคารไม้โปร่งมุงสังกะสีใช้สลักเดือยแทนการตอกตะปูสร้างในสมัยอยุธยาตอนปลายมีรูปทรงเป็นเรือสำเภา ซึ่งสมเด็จพุฒาจารย์โตได้พักอาศัยเมื่อคราวมาคุมการก่อสร้างองค์พระพุทธไสยาสน์ ต่อมาได้สร้างวิหารคู่เชื่อมต่อกันเป็นศาลาน้ำหรือศาลาริมแม่น้ำป่าสัก และยังมีฌาปนสถานซึ่งใช้เป็นเตาน้ำมันแห่งแรกในอำเภอท่าเรือ ภายในอุโบสถมีพระประธาน ปางมารวิชัย ขนาดหน้าตักกว้าง 64 นิ้ว สูง 126 นิ้ว สร้างเมื่อ พ.ศ. 2497 และพระปรางค์นาคปรกสมัยทวาราวดีเนื้อหินทรายซึ่งกรมศิลปากรขึ้นทะเบียนโบราณวัตถุไว้ รวมทั้งรอยพระพุทธบาทจำลองอายุนับร้อยปี
หอกลั่น
หอกลั่น (Distillation columns) ใช้สำหรับแยกสารผสม ที่ใช้กันมากที่สุดในภาคอุตสาหกรรม โดยส่วนใหญ่ใช้แยกน้ำมันดิบที่ประกอบไปด้วยสารประกอบไฮโดรคาร์บอนหลายชนิดที่มี  น้ำหนัก และจุดเดือด แตกต่างกัน ดังนั้นในขั้นตอนแรกจึงสามารถ แยกองค์ประกอบออกจากกันได้อย่างง่ายดาย โดยกระบวนการกลั่นลำดับส่วน หอกลั่นโดยทั่วไปมี 2 แบบ คือ หอกลั่นแบบแพ๊ค (Packing Tower) และหอกลั่นแบบถาด (Tray Tower) หอกลั่นทั้งสองแบบจะเหมาะสมกับการกลั่นที่แตกต่างกันไป
หอกลั่นแบบแพ๊ค (Packing Tower)
ลักษณะเป็นคอลัมน์แนวตั้งทำด้วยเหล็ก ภายในประกอบด้วยส่วนที่ป้อนสารเข้าเป็นช่องว่างที่เรียกว่า flash zone และส่วนที่เป็น Packed beds ทำหน้าที่แลกเปลี่ยนมวลสารและความร้อน ของเหลวที่ล่างหอกลั่น จะถูกผ่านเข้าไปในเครื่องทำความร้อน(Reboiler) เกิดเป็นไอลอยขึ้นสู่ชั้นด้านบนของหอกลั่น สารที่มีมวลมากจะเกิดการควบแน่นกลายเป็นของเหลวตกลงมาชั้นล่าง เกิดการทำซ้ำ หรือที่เรียกว่าการ reflux ซึ่งจะทำให้สารมีความบริสุทธิ์มากขึ้น
Packed beds
Packed beds คือ ชั้นที่บรรจุตัวกลางมีพื้นที่ผิวมาก เพื่อเพิ่มการถ่ายโอนมวลและพลังงานระหว่างก๊าซ ของเหลว หรือของแข็ง ได้ดีขึ้น โดย packed beds จะมีช่องว่างไว้สำหรับให้ของเหลวไหลผ่านที่เรียกว่า void space และทุกชนิดจะต้องไม่ทำปฏิกิริยาเคมีกับสารที่ใช้ในการกลั่น
หอกลั่นแบบถาด (Tray Tower)
มีลักษณะเป็นคอลัมน์ทรงกระบอกสูงภายในจะมีถาด(Tray) ที่เจาะรูวางเรียงกันเป็นชั้นๆ เพื่อให้ไอผ่านขึ้นไป tray tower จะทำงานได้ดีกว่า packing tower แต่จะมีราคาแพงกว่า ถาดที่ใช้ใน tray tower มีหลายประเภทจะขึ้นอยู่กับระดับความบริสุทธิ์ของผลิตภัณฑ์ ซึ่งควรเลือกใช้ตามประเภทของของเหลว และควรเลือกใช้ตามระบบการทำงานของหอกลั่น
รูปแบบมาตรฐานของหอกลั่น
ภายในหอกลั่น มีการแบ่งเป็นห้องๆ แต่ละห้องจะมีอุณหภูมิไม่เท่ากัน แผ่นกั้นห้องที่ใช้กั้นแต่ละห้องจะมีลักษณะคล้ายถาดกลมทุกแผ่นจะมีการเจาะรูเอาไว้ เพื่อให้ไอน้ำมันที่ร้อนสามารถเคลื่อนที่ผ่านทะลุขึ้นสู่ส่วนบนของหอกลั่นได้ ภายในหอกลั่นจะถูกแบ่งเป็น 3 ส่วนดังนี้
Trays or Plates or Stages
ส่วนประกอบและการทำงานของ Trays มีดังนี้
Reflux หรือการทำซ้ำ
สูตรในการคำนวณ Reflux Ratio    คือ       Reflux Ratio = อัตราการ Reflux / อัตราการไหลของผลิตสารผลิตภัณฑ์
อุณหภูมิและความดัน
อุณหภูมิและความดันจะเป็นตัวควบคุมหอกลั่นเพื่อให้ได้สารที่มีความบริสุทธิ์ มีการควบคุมอุณหภูมิในส่วนของการ reflux และอุณหภูมิของ reboiler ถ้าอุณหภูมิด้านล่างสูงเกินไปสารที่มีน้ำหนักมากจะกลายเป็นไอ ผลิตภัณฑ์จะไม่ตรงตามที่ต้องการ รวมไปถึงอาจจะนำไปสู่การล้นในTray ได้ ดังนั้นอุณหภูมิใน reboiler จะต้องมีการควบคุมอย่างระมัดระวังเพราะจะส่งผลต่อการทำงานของหอกลั่น
ธงแสดงสัญชาติกองทัพแอฟริกาใต้
ธงแสดงสัญชาติกองทัพแอฟริกาใต้ เป็นธงทหารที่ใช้ในส่วนราชการของกองทัพแอฟริกาใต้ มีลักษณะเป็นธงพื้นสีเขียวมีรูปธงชาติแอฟริกาใต้อยู่ที่มุมธงด้านคันธง ที่ด้านปลายธงมีภาพตราราชการของกองทัพแห่งชาติ
ประวัติ
ตั้งแต่ ค.ศ. 1951, ภายหลังการจัดระเบียบใหม่และเปลี่ยนชื่อเป็นกองกำลังป้องกันแอฟริกาใต้ พร้อมกับธงแสดงสัญชาติของแต่ละเหล่าทัพ ในส่วนของกองกำลังป้องกันนั้น ยังไม่มีธงประจำหน่วยเป็นของตน. เมื่อวันที่ 21 มีนาคม ค.ศ. 1981, เสนาธิการกองกำลังป้องกันแอฟริกาใต้ ได้ประกาศรับรองแบบธง' สำหรับหน่วยที่ยังไม่มีธงประจำหน่วย. ซึ่งมีรายละเอียดแบบธงดังนี้ ""ธงพื้นสีเขียว อัตราส่วน 2:3 มุมธงด้านคันธงมีรูปธงชาติสหภาพแอฟริกาใต้ ส้ม, ขาว, น้ำเงิน, ขอบสีขาว; ด้านปลายธงมีภาพตราราชการของกองกำลังป้องกันแอฟริกาใต้; สมอเรือสีน้ำเงินเข้มประกอบปีกนกสีฟ้า และ ดาบไขว้สีแสด บนฐานของปราสาทกูดโฮปพื้นสีขาวขอบในสีเขียว และ ขอบนอกสีทอง".
ปลาคาร์ปเลต
ปลาคาร์ปเลต (Carplet) เป็นปลาน้ำจืดขนาดเล็ก ในสกุล Amblypharyngodon จัดในวงศ์ปลาตะเพียน (Cyprinidae)
ธงแสดงสัญชาติกองทัพแอฟริกาใต้
ประวัติ
ค.ศ. 2003 ได้มีการแก้ไขแบบธง โดยเปลี่ยนตราราชการแบบเก่าสมัยสหภาพ เป็นแบบตราใหม่มีลักษณะเป็นรูปหอกสีเหลืองสี่เล่ม ใบหอกแต่ละเล่มจะเป็นสีประจำเหล่าทัพของตนรองรับด้วยงาช้างสองเล่ม ประกอบดาบไขว้ บนโล่เก้าแฉกสีเขียวขอบนอกสีทอง
ปลาคาร์ปเลต
เป็นปลาซิวจำพวกหนึ่ง พบกระจายพันธุ์ในประเทศอินเดียและเมียนมา ในประเทศไทยพบเพียงชนิดเดียว โดยที่ชื่อสกุลนั้นมาจากภาษากรีกโบราณคำว่า ἀμβλύς (amblús) หมายถึง "ทื่อ", φάρυξ (pháruks) หมายถึง "ลำคอ" และ ὀδών (odṓn) หมายถึง "ฟัน" โดยมีความหมายถึง รูปร่างที่แบนหรือเว้าของฟันในปลาสกุลนี้
สถานีรถไฟหลักโคโลญ
สถานีรถไฟหลักโคโลญ (Köln Hauptbahnhof) เป็นสถานีรถไฟแห่งหลักในเมืองโคโลญ รัฐนอร์ทไรน์-เว็สท์ฟาเลิน ประเทศเยอรมนี เป็นสถานีที่เชื่อมต่อกับรถไฟสำคัญต่าง ๆ เช่น อีเซเอ, ตาลิส, ยูโรสตาร์ เป็นต้น โดยสถานีนี้เป็นสถานีปลายทางของรถไฟความเร็วสูงสายแฟรงก์เฟิร์ต–โคโลญ มีผู้โดยสารเฉลี่ยรวม 280,000 คนต่อวัน ทำให้เป็นสถานีรถไฟที่มีผู้โดยสารมากเป็นอันดับที่ 5 ของประเทศ
สถานีรถไฟหลักโคโลญมีจำนวน 9 ชานชาลา สำหรับรถไฟทางไกล 2 ชานชาลาสำหรับเอ็ส-บาน และ 2 ชานชาลาสำหรับอู-บาน จำนวนรถไฟ 1,230 ขบวนต่อวัน
วัดวิหารทอง (จังหวัดพิษณุโลก)
วัดวิหารทอง เป็นโบราณสถานร้างตั้งอยู่ภายในเขตโบราณสถานพระราชวังจันทน์ ตำบลในเมือง อำเภอเมืองพิษณุโลก จังหวัดพิษณุโลก ทางฝั่งตะวันตกของแม่น้ำน่าน เยื้องกับวัดพระศรีรัตนมหาธาตุวรมหาวิหารเล็กน้อย
วัดวิหารทองเป็นวัดโบราณ เพราะเดิมเป็นที่ประดิษฐานพระพุทธรูปยืนหล่อด้วยทองสำริด สูง 5 วา 1 ศอก และเมื่อ พ.ศ. 2368 พระบาทสมเด็จพระนั่งเกล้าเจ้าอยู่หัวโปรดฯ ให้อัญเชิญลงมากรุงเทพมหานคร พร้อมทั้งทรงสร้างวิหารประดิษฐานในวัดสระเกศราชวรมหาวิหาร ภายหลังพระบาทสมเด็จพระจอมเกล้าเจ้าอยู่หัวทรงเฉลิมพระนามว่า พระอัฎฐารสศรีสุคตทศพลญาณบพิตร ต่อมากรมศิลปากรได้ดำเนินการสร้างพระอัฏฐารสองค์จำลองที่วัดวิหารทอง
วัดวิหารทองมีเสาซึ่งอาจเป็นเสาอุโบสถหรือเสาวิหาร 2 แห่ง แห่งแรกติดกับสำนักงานที่ดินจังหวัดพิษณุโลก อีกแห่งหนึ่งอยู่เหนือขึ้นไปเล็กน้อย และใกล้กับซากอุโบสถวิหาร ยังมีต้นโพธิ์ขนาดใหญ่มากอีกหนึ่งต้น ถัดไปทางทิศตะวันตกกับถนนเทพารักษ์ มีเนินดินขนาดใหญ่อีกหนึ่งเนิน เข้าใจว่าคงเป็นฐานของเจดีย์ และคนละฟากถนนของฐานเจดีย์นี้มีคูน้ำ แต่บางส่วนของคูน้ำนี้ได้ถูกถมเพื่อสร้างเป็นสำนักงานสหกรณ์ครูออมทรัพย์ของจังหวัดพิษณุโลก เข้าใจว่าคูน้ำนี้คงจะมีรอบวัดวิหารทอง
จากซากโบราณวัตถุสถานที่เหลืออยู่ สันนิษฐานได้ว่าคงเป็นวัดที่สร้างขึ้นในสมัยสุโขทัย และคงเป็นวัดใหญ่สำคัญคู่กับวัดพระศรีรัตนมหาธาตุวรมหาวิหาร รออยู่เยื้องกันเล็กน้อยและไม่ห่างกันมาก
เมื่อ พ.ศ. 2559 ระหว่างการขุดดินหาหลักฐานทางประวัติศาสตร์และปรับแต่งภูมิทัศน์บริเวณหน้าวัดวิหารทอง ได้ขุดพบโครงกระดูกมนุษย์ 2 โครง โครงแรกนั้นมีอายุสมัยกรุงรัตนโกสินทร์
กบฏไท่ผิงเทียนกั๋ว
ไท่ผิงเทียนกั๋ว ("กรุงเทพมหาสันติ") เป็นกบฏขนานใหญ่ซึ่งรัฐไท่ผิงเทียนกั๋วของหง ซิ่วเฉฺวียน (洪秀全) ก่อขึ้นต่อต้านจักรวรรดิจีนภายใต้การปกครองของราชวงศ์ชิงที่มีชาวแมนจูเป็นผู้นำ ในช่วง ค.ศ. 1850–1864
ทัพกบฏยึดครองภาคใต้ส่วนใหญ่ได้ในช่วงกลางคริสต์ศตวรรษที่ 19 จนสามารถควบคุมฐานประชากรเกือบ 30 ล้านคน ลุกลามเป็นสงครามเต็มรูปแบบ หลังจากยึดเจียงซี (江西), หูเป่ย์ (湖北), และอานฮุย (安徽) ได้แล้ว กบฏก็มุ่งหน้าไปยึดเป่ย์จิง (北京) เมืองหลวงของราชวงศ์ชิง แต่ไม่สำเร็จ กระนั้น กองทัพราชวงศ์ชิงไม่สามารถหยุดยั้งการรุกคืบของกบฏได้ มีแต่กองกำลังทหารท้องถิ่นนอกประจำการของขุนพลเจิง กั๋วฟาน (曾國藩) ที่เรียกว่า ทัพเซียง (湘軍) เป็นกลุ่มหลักในการต่อต้านการกบฏ
ช่วงหลัง ไท่ผิงเทียนกั๋วเริ่มอ่อนแอลงเพราะการชิงอำนาจกันเอง โดยเฉพาะในเหตุการณ์เทียนจิง (天京事變) เมื่อ ค.ศ. 1856 ที่หยาง ซิ่วชิง (楊秀清) ผู้ดำรงตำแหน่งตงหวัง (東王; "เจ้าบูรพา") พยายามยึดอำนาจ แต่ล้มเหลวและถูกเหวย์ ชางฮุย (韋昌輝) ผู้ดำรงตำแหน่งเป่ย์หวัง (北王; "เจ้าอุดร") ฆ่า ขณะที่ทัพของเจิง กั๋วฟาน ก็สามารถยึดพื้นที่ส่วนใหญ่ในเจียงซีกับหูเป่ย์คืนไปได้ อย่างไรก็ดี ในยุทธการเจียงหนาน (江南之战) เมื่อเดือนพฤษภาคม ค.ศ. 1860 ทัพกบฏมีชัยเหนือทัพหลวงที่ล้อมหนานจิงไว้ตั้งแต่ ค.ศ. 1853 ขับไล่กองทัพรัฐบาลไปจากภูมิภาค และเปิดทางให้ตนรุกรานเจียงซู (江苏) กับเจ้อเจียง (浙江) เป็นผลสำเร็จ ส่วนทัพของเจิง กั๋วฟาน ก็มุ่งลงฉางเจียง (長江) ไปยึดอานชิ่ง (安慶) คืนจากกบฏได้ในวันที่ 5 กันยายน ค.ศ. 1861
ประมาณกันว่า กบฏครั้งนี้ทำให้มีผู้เสียชีวิตตั้งแต่ 20–70 ล้านคนไปจนถึง 100 ล้านคน และอีกหลายล้านคนต้องพลัดที่อยู่ นับเป็นความขัดแย้งอย่างใหญ่หลวงที่สุดในจีนนับแต่ราชวงศ์ชิงพิชิตราชวงศ์หมิงได้ใน ค.ศ. 1644 ทั้งยังเป็นสงครามครั้งหนึ่งที่มีการนองเลือดมากที่สุดในประวัติศาสตร์มนุษยชาติ เป็นสงครามกลางเมืองที่สูญเสียเลือดเนื้อมากที่สุด และเป็นการขัดกันทางทหารที่ใหญ่หลวงที่สุดแห่งคริสต์ศตวรรษที่ 19
คลองบางยี่ขัน
คลองบางยี่ขัน เป็นคลองสายหนึ่งในพื้นที่เขตบางพลัด กรุงเทพมหานคร แยกจากแม่น้ำเจ้าพระยาในแขวงบางยี่ขัน ไหลผ่านวัดอมรคีรี ถนนอรุณอมรินทร์ วัดน้อยนางหงษ์ วัดบางยี่ขัน ถนนจรัญสนิทวงศ์ ผ่านหลังเมเจอร์ซีนีเพล็กซ์ ปิ่นเกล้า ก่อนบรรจบกับคลองบางบำหรุในแขวงบางบำหรุ คลองบางยี่ขันมีความกว้างประมาณ 5– 9 เมตร
คลองบางยี่ขันเป็นคลองอนุรักษ์ตามมติคณะรัฐมนตรี พ.ศ. 2510
กีฬายิงปืนในโอลิมปิกฤดูร้อน 2008
การแข่งขันยิงปืนในโอลิมปิกฤดูร้อน 2008 เป็นการแข่งขันกีฬายิงปืนในโอลิมปิกฤดูร้อนครั้งที่ 29 ที่จัดขึ้นในกรุงปักกิ่ง สาธารณรัฐประชาชนจีน ระหว่างวันที่ 9-17 สิงหาคม พ.ศ. 2551 ณ สนาม Beijing Shooting Range Hall (ปืนยาวและปืนอัดลม) Beijing Shooting Range Clay Target Field (ปืนสั้น) มีการแข่งขันทั้งหมด 15 รายการ
จูโน (ยานอวกาศ)
ยานอวกาศจูโน (Juno) เป็นภารกิจเขตแดนใหม่ของนาซา ไปยังดาวพฤหัสบดี จูโนถูกปล่อยขึ้นจากสถานีกองทัพอากาศเคปคานาเวอเรล เมื่อวันที่ 5 สิงหาคม ค.ศ. 2011 และจะไปถึงจุดหมายในวันที่ 4 กรกฎาคม ค.ศ. 2016 โดยมีรูปแบบการโคจรอยู่ในวงโคจรขั้วโลก เพื่อศึกษาองค์ประกอบของดาวพฤหัสบดี, สนามแรงโน้มถ่วง, สนามแม่เหล็ก และแม็กนีโตสเฟียร์ขั้วโลก ศึกษาจุดกำเนิดของดาวรวมถึงค้นหาคำตอบว่าดาวพฤหัสบดีที่มีแกนหินหรือไม่ ปริมาณน้ำในชั้นบรรยากาศที่ลึกลงไป การกระจายมวลและความเร็วลมในบรรยากาศชั้นลึกที่เชื่อว่าจะมีความเร็วลมสูงสุด 618 กิโลเมตรต่อชั่วโมง (384 ไมล์ต่อชั่วโมง)
จูโนเป็นยานอวกาศลำที่สองที่โคจรรอบดาวพฤหัสบดีต่อจากยานอวกาศกาลิเลโอที่โคจรระหว่างปี ค.ศ. 1995 - 2003
ตัวยานอวกาศใช้แผงพลังงานแสงอาทิตย์เป็นแหล่งพลังงานซึ่งมักจะใช้ในดาวเทียมที่โคจรรอบวงโคจรโลกและภารกิจในระบบสุริยจักรวาลชั้นใน ในขณะที่ภารกิจในระบบสุริยจักรวาลชั้นนอกมักจะใช้ radioisotope thermoelectric generators เป็นแหล่งพลังงาน อย่างไรแผงพลังแสงอาทิตย์ทั้งสามแผงที่ทำหน้าที่เป็นปีกไปในตัวจะมีหน้าที่เป็นทั้งตัวสร้างสมดุลของตัวยานและแหล่งพลังงาน
ชื่อยานอวกาศนั้นตั้งตามเทพปกรณัมกรีก ตามตำนานเล่าว่าเทพจูปิเตอร์ได้ซ่อนความผิดของตนไว้ภายใต้เมฆหมอก แต่จูโนชายาของจูปิเตอร์สามารถแหวกม่านหมอกนั้นและเห็นตัวตนที่แท้จริงของจูปิเตอร์ แต่อย่างไรก็ตามนาซาได้ระบุถึงชื่อเต็มของจูโนเป็นภาษาอังกฤษว่า JUpiter Near-polar Orbiter
ข้อมูลภารกิจ
ยานอวกาศจูโนได้เดินทางจากโลกไปยังดาวพฤหัสบดีโดยใช้เวลานานถึง 5 ปี และเดินทางถึงจุดหมายในเช้าวันที่ 5 กรกฎาคม ค.ศ. 2016 ตามเวลาในประเทศไทย ยานอวกาศได้เดินทางเป็นระยะทางประมาณ 2.8 พันล้านกิโลเมตร (18.7 หน่วยดาราศาสตร์ หรือ 1.74 พันล้านไมล์) และจะโคจรรอบดาวพฤหัสบดี 37 รอบในระยะเวลา 20 เดือน
ระยะเวลาการปล่อย
Atlas V (AV-029) ได้ใช้เครื่องยนต์หลัก RD-180 ที่ได้รับการออกแบบจากรัสเซีย ที่ขับเคลื่อนโดย น้ำมันก๊าด และออกซิเจนเหลว
ดิจิตอลอีควิบเมนต์คอร์เปอเรชัน
ดิจิตอลอีควิบเมนต์คอร์เปอเรชัน (Digital Equipment Corporation, DEC) เป็นบริษัทคอมพิวเตอร์สัญชาติอเมริกันระหว่างช่วงคริสต์ทศวรรษ 1950 ถึง 1990
DEC เป็นผู้จัดจำหน่ายระบบคอมพิวเตอร์รวมทั้งคอมพิวเตอร์ ซอฟต์แวร์ และอุปกรณ์ต่อพ่วงต่างๆ โดยมีผลิตภัณฑ์ PDP และผลิตภัณฑ์สืบทอด VAX ทั้งสองเป็นผลิตภัณฑ์มินิคอมพิวเตอร์ที่ประสบความสำเร็จมากที่สุดในแง่ของยอดขาย
คอมแพคเข้าซื้อกิจการ DEC เมื่อเดือนมิถุนายน พ.ศ. 2541 ซึ่งเป็นช่วงเวลาที่มีการควบรวมกิจการครั้งใหญ่ที่สุดในประวัติศาสตร์ของอุตสาหกรรมคอมพิวเตอร์ ซึ่งในขณะนั้น คอมแพคเน้นตลาดองค์กรและเข้าซื้อบริษัทจำหน่ายรายใหญ่ ๆ จำนวนมาก และต่อมาก็ได้ควบรวมกิจการกับฮิวเลตต์-แพคการ์ด (เอชพี) เมื่อเดือนพฤษภาคม พ.ศ. 2545
พายุหะลอง
หะลอง (Hạ Long; ชื่ออ่าวในประเทศเวียดนาม) เป็นชื่อพายุหมุนเขตร้อนในรายชื่อชุดที่ 2 ลำดับที่ 28 ของมหาสมุทรแปซิฟิกตะวันตกฝั่งเหนือ ส่งโดยประเทศเวียดนาม
พายุหะลองนั้นหมายถึง
ซองจดหมาย
ซองจดหมาย คือบรรจุภัณฑ์ชนิดหนึ่งที่ผลิตจากกระดาษหรือวัสดุอื่นที่เรียบแบน ออกแบบขึ้นเพื่อบรรจุวัตถุเรียบแบน อาทิ จดหมาย การ์ด หรือธนบัตร เป็นต้น ซองจดหมายแบบดั้งเดิมทำจากกระดาษที่ตัดออกเป็นสามรูปร่างได้แก่ รูปสี่เหลี่ยมขนมเปียกปูน รูปสี่เหลี่ยมรูปว่าว และรูปกากบาท แล้วพับทบติดเข้าด้วยกันเป็นรูปสี่เหลี่ยมผืนผ้า ปลายข้างหนึ่งเปิดออกสำหรับใส่วัตถุเรียบแบนที่ต้องการ และมีแถบกาวสำหรับปิดผนึก และถึงแม้ว่าจะนำซองจดหมายไปใส่วัตถุเรียบแบนอย่างอื่นที่ไม่ใช่จดหมาย ก็ยังคงเรียกว่าซองจดหมาย หรือเรียกสั้น ๆ ว่า ซอง
ใน ค.ศ. 1876 วิลเลียม เออร์วิน มาร์ติน (William Irwin Martin) ได้ริเริ่มสร้างซองจดหมายที่มีขนาดมาตรฐานเพื่อใช้ในเชิงพาณิชย์ และได้แบ่งขนาดอย่างง่ายออกเป็นหมายเลข 0 ถึงหมายเลข 12 ซึ่งเป็นที่นิยมในสมัยนั้น ปัจจุบันขนาดของซองจดหมายถูกกำหนดด้วยมาตรฐาน ISO 269 (ซึ่งใช้ควบคู่กับขนาดกระดาษตาม ISO 216) และ DIN 678 ของเยอรมนี
เกาะบอลส์พีระมิด
เกาะบอลส์พีระมิด (Ball's Pyramid) เป็นเกาะที่ถูกลมและคลื่นกัดกร่อนส่วนเหลืออยู่ของของดินและหินที่อุดตันแอ่งภูเขาไฟรูปกระจาดซึ่งเกิดขึ้นประมาณ 6.4 ล้านปีที่แล้ว เกาะนี้ตั้งอยู่ทางตะวันออกเฉียงใต้ของเกาะลอร์ด โฮเว่ในมหาสมุทรแปซิฟิกประมาณ 20 km ความสูงอยู่ที่ 562 m เมตรเหนือน้ำทะเล มีความยาว 1100 m และกว้างเพียง 300 m เมตร ทำให้เกาะแห่งนี้เป็นเกาะหินโด่งที่สูงที่สุดในโลก เกาะบอลส์พีระมิดเป็นส่วนหนึ่งของอุทยานทางทะเลเกาะลอร์ด โฮเว่ในประเทศออสเตรเลีย
การค้นพบ
เกาะแห่งนั้ถูกตั้งชื่อตามผู้ที่ค้นพบ เฮนรี ลิดจ์เบิร์ค บอล(Henry Lidgbird Ball) ใน ค.ศ. 1788 ค้นพบพร้อมกับเกาะลอร์ด โฮเว่
ใน การเดินทางของข้าหลวง Governor Phillip ที่กำลังเดินทางไปยังอ่าวโบทานี พร้อมกับบัญชีการจัดตั้งอาณานิคมของพอร์ตแจ็กสันและเกาะนอร์ฟอล์ก (1789) อาร์เทอร์ ฟิลลิปได้ให้คำอธิบายพื้นที่รอบ ๆ ของเกาะนี้ไว ก่อนที่จะอธิบายเกาะลอร์ด โฮเว่ โดยมีเนื้อหาว่า:
"There lies about four miles from the south-west part of the pyramid, a dangerous rock, which shows itself a little above the surface of the water, and appears not to be larger than a boat. Lieutenant Ball had no opportunity of examining whether there is a safe passage between them or not."
การปีนเขา
ใน ค.ศ. 1964 ทีมนักปีนเขาจากซิดนีย์ ซึ่งมีนักผจญภัยอย่าง ดิ๊ก สมิท และสมาชิกคนอื่นๆในกรมลูกเสือ ได้พยายามที่จะปีนขึ้นไปบนยอดเขาของเกาะ อย่างไรก็ตามหลังจากพวกเขาต้องเป็นอันยกเลิกการปีนเขาในวันที่ 5 เนื่องจากทีมปีนเขานั้นขาดเสบียงและน้ำ
จากนั้นใน ค.ศ. 1965 ทีมนักปีนเขา Sydney Rock Climbing Club ก็สามารถปีนขึ้นไปถึงยอดเขาได้สำเร็จในวันที่ 14 กุมภาพันธ์ 1965 โดยทีมนั้นปีนเขาชุดนั้นประกอบด้วย Bryden Allen, John Davis, Jack Pettigrew และ David Witham
ใน ค.ศ. 1982การปีนเขาในเกาะนี้ถูกระงับภายใต้กฎหมายของ Lord Howe Island Act และใน ค.ศ. 1689 เกาะนี้กลายเป็นเกาะต้องห้ามตามคำสั่งของคณะกรรมการเกาะลอร์ด โฮเว่ ใน ค.ศ. 1990 มีการผ่อนคล้ายความเข้มงวดโดยอนุญาตให้นักปีนเขาบางคนสามารถปีนขึ้นไปได้แต่ต้องอยู่ภายใต้เงื่อนไขบางประการ หรืออาจต้องส่งคำร้องขอถึงรัฐมนตรีของรัฐที่เกี่ยวข้อง
วัดจันทร์ตะวันออก
วัดจันทร์ตะวันออก เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลในเมือง อำเภอเมืองพิษณุโลก จังหวัดพิษณุโลก ปัจจุบันมีเจ้าอาวาส คือ พระครูปริยัติกิจจานุกรม (พิน ฉินฺนาลโย ป.ธ.3)
วัดจันทร์ตะวันออกตั้งวัดเมื่อ พ.ศ. 2276 ย้ายสถานที่สร้างเสนาสนะมาแล้วถึง 3 ครั้ง เนื่องจากเป็นวัดที่ตั้งอยู่ริมแม่น้ำน่านจึงได้ถูกน้ำเซาะตลิ่งพัง แม้จะเป็นวัดที่สร้างใหม่ แต่ก็เชื่อว่าพระยาจักรีหรือพระบาทสมเด็จพระพุทธยอดฟ้าจุฬาโลกมหาราช เคยยกทัพและมาหยุดพักที่วัดแห่งนี้ วัดได้รับพระราชทานวิสุงคามสีมาวันที่ 14 พฤศจิกายน พ.ศ. 2510 เขตวิสุงคามสีมากว้าง 20 เมตร ยาว 40 เมตร
อาคารเสนาสนะที่สำคัญ ได้แก่ อุโบสถกว้าง 6 เมตร ยาว 18 เมตร สร้างเมื่อ พ.ศ. 2514 ศาลาการเปรียญกว้าง 26 เมตร ยาว 42 เมตร สร้างเมื่อ พ.ศ. 2446 หอสวดมนต์กว้าง 10 เมตร ยาว 14 เมตร สร้างเมื่อ พ.ศ. 2476 กุฏิสงฆ์จำนวน 13 หลัง เป็นอาคารไม้และครึ่งตึกครึ่งไม้ ปูชนียวัตถุที่สำคัญ ได้แก่ พระประธานในอุโบสถ ขนาดพระเพลากว้าง 2 ศอกคืบ เนื้อทองเหลือง พระประจำวัน 7 องค์ และพระประธานขนาดพระเพลากว้าง 1 ศอกคืบ ประดิษฐานอยู่ที่ศาลาการเปรียญ ประชาชนยังมาสักการะศาลพระสุพรรณกัลยา
ข้อจำกัดความรับผิดชอบ
โดยทั่วไป ข้อจำกัดความรับผิดชอบ คือคำแถลงใดๆ ที่มีจุดประสงค์เพื่อระบุหรือกำหนดขอบเขตของสิทธิ์และภาระผูกพันที่อาจใช้และบังคับใช้โดยคู่สัญญาในความสัมพันธ์ที่เป็นที่ยอมรับตามกฎหมาย ตรงกันข้ามกับข้อกำหนดอื่นๆ สำหรับภาษาที่ใช้ในการดำเนินการทางกฎหมาย คำว่า การปฏิเสธความรับผิดชอบ มักจะหมายถึงสถานการณ์ที่เกี่ยวข้องกับระดับของ ความไม่แน่นอน การ สละสิทธิ์ หรือ ความเสี่ยง
ข้อจำกัดความรับผิดชอบอาจระบุข้อกำหนดและเงื่อนไขที่ตกลงร่วมกันและจัดกันเองโดยเป็นส่วนหนึ่งของ สัญญา หรืออาจระบุคำเตือนหรือความคาดหวังต่อ สาธารณชนทั่วไป (หรือบุคคลประเภทอื่น) เพื่อปฏิบัติหน้าที่ในการดูแล เพื่อป้องกัน ความเสี่ยงที่ไม่สมควรที่จะเกิดอันตรายหรือได้รับบาดเจ็บ ข้อจำกัดความรับผิดชอบบางประการมีจุดมุ่งหมายเพื่อจำกัดการได้รับ ความเสียหาย หลังจากได้รับบาดเจ็บหรือได้รับบาดเจ็บแล้ว นอกจากนี้ การปฏิเสธความรับผิดชอบบางประเภทอาจแสดงถึงการสละสิทธิ์โดยสมัครใจของสิทธิ์หรือภาระผูกพันที่อาจติดค้างในการปฏิเสธความรับผิดชอบ
ข้อจำกัดความรับผิดชอบแตกต่างกันไปในแง่ของความสม่ำเสมอ บางอย่างอาจแตกต่างกันไปขึ้นอยู่กับบริบทเฉพาะและฝ่ายที่เกี่ยวข้อง ในขณะที่ข้อจำกัดความรับผิดชอบประเภทอื่นอาจยึดถือชุดเครื่องแบบและกำหนดระเบียบการอย่างเคร่งครัดซึ่งแทบไม่มีหรือไม่เคยแก้ไขเลย ยกเว้นภายใต้อำนาจหน้าที่ของทางการ การปฏิเสธความรับผิดชอบอย่างเป็นทางการบางส่วนเหล่านี้จำเป็นต้องเป็นไปตาม ระเบียบข้อบังคับ ของอุตสาหกรรม คุณสมบัติสำหรับการคุ้มครองภายใต้แหล่งที่ ปลอดภัย และสถานการณ์อื่นๆ ถ้อยคำที่แน่นอนของเอกสารเฉพาะอาจถูกลบล้างในกรณีที่มีข้อพิพาททางกฎหมาย
การแสดงข้อจำกัดความรับผิดชอบในข้อตกลงที่มีผลผูกพันทางกฎหมายไม่จำเป็นต้องรับประกันว่าเงื่อนไขของการปฏิเสธความรับผิดชอบจะได้รับการยอมรับและบังคับใช้ในข้อพิพาททางกฎหมาย อาจมีข้อพิจารณาทางกฎหมายอื่นๆ ที่ทำให้การปฏิเสธความรับผิดชอบเป็นโมฆะไม่ว่าทั้งหมดหรือบางส่วน
ปลาไหลผีอะบาอะบา
มีการแพร่กระจายพันธุ์ในแหล่งน้ำของทวีปแอฟริกาแถบตะวันตก ในลุ่มแม่น้ำแกมเบีย โดยอาศัยในความลึกประมาณ 1-1.5 เมตร เป็นปลาที่สามารถอาศัยในแหล่งน้ำที่มีปริมาณออกซิเจนต่ำได้เป็นอย่างดี ด้วยสามารถฮุบอากาศได้เอง สายตาไม่ดี หาอาหารด้วยการนำทางโดยการสร้างกระแสไฟฟ้าอย่างอ่อน ๆ กินปลาและสัตว์น้ำขนาดเล็กชนิดอื่นเป็นอาหาร
เป็นปลาที่นิยมเลี้ยงกันเป็นปลาสวยงาม ราคาไม่แพง จัดเป็นปลาที่เลี้ยงง่ายมากชนิดหนึ่ง แต่ว่าเป็นปลาที่มีนิสัยดุร้ายมาก ไม่สามารถเลี้ยงรวมกับปลาชนิดอื่นได้เลย
วัดไม้รวก (จังหวัดพระนครศรีอยุธยา)
วัดไม้รวก เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลท่าเรือ อำเภอท่าเรือ จังหวัดพระนครศรีอยุธยา มีที่ดินตั้งวัดเนื้อที่ 9 ไร่ 1 งาน 60 ตารางวา โฉนดเลขที่ 817 อาณาเขตทิศเหนือติดต่อกับถนนสายท่าเรือ-วังแดง ทิศใต้ติดต่อกับแม่น่าสัก ทิศตะวันออกและทิศตะวันตกติดต่อกับคลองควายเดิม มีที่ธรณีสงฆ์ 6 แปลง เนื้อที่ 96 ไร่ 3 งาน 96 ตารางวา โฉนดเลขที่ 7724, 1854, 177, 1870,1851 พื้นที่ตั้งวัดเป็นที่ราบลุ่มอยู่ริมแม่น้ำป่าสัก
วัดไม้รวก ชาวบ้านเรียกสั้น ๆ ว่า วัดรวก สร้างขึ้นราว พ.ศ. 2370 ในสมัยพระบาทสมเด็จพระนั่งเกล้าเจ้าอยู่หัว เดิมบริเวณที่ตั้งวัดมีไม้รวกอยู่มาก จึงได้เรียกตามลักษณะภูมิประเทศที่ตั้งวัด เป็นวัดสำคัญทางการศึกษาของอยุธยาในสมัยโบราณในอยุธยา มีโรงเรียนหลวงที่จัดตั้งขึ้นในวัดหลวงเมื่อ พ.ศ. 2429 สำรวจได้ 9 ห้อง ลักษณะเป็นแบบยกพื้นสูงประมาณ 1 เมตร หลังคาและเพดานชำรุดทางวัดมุงสังกะสีไว้เป็นหลังคาลาดลง 3 ชั้น มีขั้นลดซ้อนด้านหน้า และหลังลงชั้นหนังมีจิตรภาพเต็มผนังเป็นเรื่อง พุทธประวัติ เทพชุมนาม ทศชาติชาดก วัดได้รับพระราชทานวิสุงคามสีมาวันที่ 12 มกราคม พ.ศ. 2522 เขตวิสุงคามสีมากว้าง 40 เมตร ยาว 40 เมตรได้ผูกพัทธสีมาวันที่ 5 เมษายน พ.ศ. 2524
อาคารเสนาสนะต่าง ๆ ได้แก่ อุโบสถกว้าง 7 เมตร ยาว 23 เมตร สร้าง พ.ศ. 2524 โครงสร้างคอนกรีตเสริมเหล็ก ศาลาการเปรียญ กว้าง 16 เมตร ยาว 31 เมตร สร้าง พ.ศ. 2501 หอสวดมนต์กว้าง 9 เมตร ยาว 11 เมตร สร้าง พ.ศ. 2479 เป็นอาคารไม้ กุฏิสงฆ์จำนวน 7 หลัง เป็นอาคารไม้ และมีวิหารเก่าแก่ฐานบัวอ่อนทรงเรือสำเภา ภายในมีภาพจิตรกรรมฝีมือช่างสมัยพระบาทสมเด็จพระนั่งเกล้าเจ้าอยู่หัว ปูชนียวัตถุมี พระประธานในอุโบสถ ปางมารวิชัยสมัยสุโขทัย ที่วิหารพระพุทธไสยาสน์ปูนปั้น ขนาดยาว 3 วา 3 ศอก ที่วิหารอีกหลังหนึ่งมีพระพุทธรูปปางป่าเลไลยก์ปูนปั้น
วัดจันทร์ตะวันตก
วัดจันทร์ตะวันตก เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมแม่น้ำน่าน ในตำบลในเมือง อำเภอเมืองพิษณุโลก จังหวัดพิษณุโลก ตั้งอยู่บริเวณสะพานสุพรรณกัลยา อยู่ตรงข้ามกับวัดจันทร์ตะวันออก
อาคารเสนาสนะที่สำคัญ ได้แก่ มหาวิหารสมเด็จองค์ปฐม ภายในประดิษฐานพระพุทธรูปสมเด็จองค์ปฐมปางมารวิชัย ทรงเครื่องมหาจักรพรรดิ มีซุ้มเรือนแก้ว ขนาดหน้าตัก 4 ศอก 9 นิ้ว ใกล้กำแพงวัดเป็นที่ประดิษฐาน หลวงพ่อทองไหลมา พระพุทธรูปปางอุ้มบาตรประทับยืน ด้านหลังมี พระพุทธเจดีย์สระหลวง สถานที่บรรจุพระบรมสารีริกธาตุและประดิษฐาน พระไภษัชยคุรุไพฑูรยประภาตถาคต และ รูปหล่อหลวงปู่สุ่น
เครื่องหมายบวกและลบ
เครื่องหมายบวกและลบ ( +'ลบ และ −' ) คือสัญลักษณ์คณิตศาสตร์ที่ใช้แสดงเครื่องหมายแสดงความเป็นบวกหรือลบ เช่นเดียวกับการดำเนินการบวกและลบ
เครื่องหมายบวก
เครื่องหมายบวก (+) เป็นตัวดำเนินการทวิภาคที่บ่งบอกการบวก เช่น 2 + 3 = 5 เครื่องหมายนี้เป็นตัวดำเนินการเอกภาคที่ทำให้ตัวดำเนินการไม่เปลี่ยน (+x มีความหมายเหมือนกับ x) สัญลักษณ์นี้ใช้เน้นความเป็นบวกของจำนวน โดยเฉพาะเมื่อแสดงความแตกต่างกับจำนวนลบ (+5 กับ −5)
สัญลักษณ์บวกใช้บ่งบอกการดำเนินการอื่นๆ ได้อีกหลายการดำเนินการ ขึ้นกับระบบคณิตศาสตร์ที่พิจารณา โครงสร้างทางพีชคณิตหลายโครงสร้างมีการดำเนินการที่เรียกว่า หรือเทียบเท่าการบวก ข้อตกลงสากลกำหนดให้ใช้สัญลักษณ์บวกแทนการดำเนินการสลับที่ นอกจากนี้ สัญลักษณ์บวกใช้ได้กับการดำเนินการต่างๆ จำนวนมาก บวกหมายถึง: ได้
เครื่องหมายลบ
เครื่องหมายลบ (−) ใช้ได้สามลักษณะในคณิตศาสตร์:
บางบริบทต้องใช้สัญลักษณ์ต่างๆ กันเพื่อบ่งบอกถึงความหมายเหล่านี้ เช่นในภาษาโปรแกรมAPL เครื่องหมายลบที่ยกขึ้นใช้แทนจำนวนลบ(เช่น 2 − 5 ได้ −3) แต่การใช้เช่นนี้พบได้ยาก
ในคณิตศาสตร์และภาษาโปรแกรมส่วนใหญ่ กฎลำดับการดำเนินการหมายความว่า −52 เท่ากับ −25 เลขชี้กำลังมีความสำคัญมากกว่าตัวดำเนินการลบแบบเอกภาค ที่สำคัญกว่าการคูณหรือการหาร อย่างไรก็ตามในภาษาโปรแกรมบางภาษาและไมโครซอฟท์ เอกซ์เซล ตัวดำเนินการเอกภาคสำคัญที่สุด ดังนั้น −5^2 คือ 25 แต่ 0−5^2 คือ −25
งานประกาศผลรางวัลออสการ์ ครั้งที่ 54
งานประกาศผลรางวัลออสการ์ ครั้งที่ 54 เป็นงานมอบรางวัลสำหรับภาพยนตร์ที่เข้าฉายในปีค.ศ. 1981 ในครั้งนี้มีการมอบรางวัล สาขาแต่งหน้ายอดเยี่ยมเป็นครั้่งแรก
รางวัล
ผู้ที่ได้รับรางวัลแต่ละหมวดหมู่จะแสดงในรูปแบบตัวหนา
Best Picture
Chariots of Fire
Best Director
Reds - Warren Beatty
Best Actor in a Leading Role
On Golden Pond - Henry Fonda
Best Actor in a Supporting Role
Arthur - John Gielgud
Best Actress in a Supporting Role
Reds - Maureen Stapleton
Best Original Screenplay
Chariots of Fire - Colin Welland
Best Adapted Screenplay
On Golden Pond - Ernest Thompson
Best Cinematography
Reds - Vittorio Storaro
Best Art Direction-Set Decoration
Raiders of the Lost Ark - Norman Reynolds, Leslie Dilley and Michael Ford
Best Costume Design
Chariots of Fire - Milena Canonero
Best Film Editing
Raiders of the Lost Ark - Michael Kahn
Best Effects, Visual Effects
Raiders of the Lost Ark - Richard Edlund, Kit West , Bruce Nicholson and Joe Johnston
Best Makeup
An American Werewolf in London - Rick Baker
Best Music, Original Score
Chariots of Fire - Vangelis
Best Documentary, Short Subjects
Close Harmony
Best Documentary, Features
Genocide
Best Foreign Language Film
Mephisto - Hungary
ออร์เคสตรา
ออร์เคสตรา (orchestra) หรือ วงดุริยางค์ ในภาษาไทย เป็นคำศัพท์เกี่ยวกับดนตรี มีประวัติมาช้านาน และมีการเปลี่ยนแปลงรูปแบบไปตามยุคสมัย เพื่อสนองความต้องการของผู้ประพันธ์ในการถ่ายทอดความรู้สึกของดนตรีในแต่ละยุค วงออร์เคสตราเป็นวงดนตรีที่มีวิวัฒนาการเริ่มขึ้นราว ค.ศ.1600 ลักษณะที่สำคัญของวงออร์เคสตราคือ เป็นกลุ่มของนักดนตรี ที่เล่นเครื่องดนตรีหลักทั้ง 4 ประเภท ได้แก่ เครื่องดนตรีประเภทเครื่องสาย เครื่องเป่าลมไม้ เครื่องลมทองเหลือง และเครื่องกระทบ โดยบรรเลงภายใต้การควบคุมของผู้อำนวยเพลง
ประวัติ
ออร์เคสตรา เป็นภาษากรีก ตามความหมายรูปศัพท์ หมายถึง สถานที่เต้นรำ ซึ่งหมายถึง ส่วนหน้าของโรงละครสมัยกรีกโบราณ ที่ใช้เป็นที่เต้นรำและร้องเพลง ของพวกนักร้องประสานเสียง สำหรับดนตรีตะวันตก ออร์เคสตรา มีความหมายถึง วงซิมโฟนี ออร์เคสตรา ได้แก่ วงดนตรีที่ประกอบด้วยเครื่องดนตรีประเภทเครื่องสาย รวมกับเครื่องลมไม้ เครื่องทองเหลือง และเครื่องกระทบ
ต่อมาในกลางศตวรรษที่ 18 คำว่า ออร์เคสตรา หมายถึง การแสดงของวงดนตรี ซึ่งเป็นความหมายที่ใช้อยู่ในปัจจุบัน อย่างไรก็ตามคำนี้ยังคงใช้ในอีกความหมายหนึ่ง คือ พื้นที่ระดับต่ำที่เป็นที่นั่งอยู่หน้าเวทีละคร และโรงคอนเสิร์ต
ระยะต่อมาในกลางคริสต์ศตวรรษที่ 16 เมื่อเริ่มกำหนดจำนวนเครื่องดนตรีลงในบทเพลง การพัฒนาวงออร์เคสตราจึงเริ่มมีขึ้น ซึ่งในระยะแรกเป็นลักษณะของวงเครื่องสาย (String Orchestra) ซึ่งมีจำนวนผู้เล่นประมาณ 10 ถึง 25 คน โดยบางครั้งอาจจะมีมากกว่านี้ตามความต้องการของผู้ประพันธ์เพลง ในคริสต์ศตวรรษที่ 17 วงออร์เคสตรามีการเพิ่มเครื่องลมไม้ และตอนปลายของยุคบาโรค (ประมาณ ค.ศ. 1750) ผู้ประพันธ์เพลงนิยมบอกจำนวนเครื่องดนตรีไว้ในบทเพลงโดยละเอียด นอกจากนี้ยังมีการเพิ่มเครื่องลมทองเหลือง และเครื่องกระทบในวงออร์เคสตรา
ราวกลางศตวรรษที่ 18 วงออร์เคสตราเป็นรูปแบบขึ้นมาจนได้มาตรฐานในยุคนี้ คือ ยุคคลาสสิก ซึ่งเหตุผลประการหนึ่ง คือ บทเพลงประเภทซิมโฟนีเป็นรูปแบบขึ้นมาในยุคนี้ จึงทำให้ต้องมีการจัดวงออร์เคสตราให้มีมาตรฐานเพื่อใช้เล่นเพลงซิมโฟนี นอกจากนี้การบรรเลงบทเพลงประเภทคอนแชร์โต้ อุปรากร และเพลงร้องเกี่ยวกับศาสนาก็เป็นสาเหตุหนึ่งที่ทำให้การพัฒนาวงออร์เคสตราเป็นแบบแผนขึ้น
กลางศตวรรษที่ 19 ซึ่งเป็นยุคโรแมนติก มีการเพิ่มจำนวนเครื่องดนตรีเข้าไปในวงออร์เคสตรา ทำให้วงมีขนาดที่ใหญ่ขึ้น เนื่องจากในยุคโรแมนติกนั้น นิยมเล่นบทเพลงประเภทดนตรีบรรยายเรื่องราว รวมถึงอุปรากร บัลเล่ต์ และบทเพลงร้องประสานเสียง ล้วนมีผลให้วงออร์เคสตราเพิ่มขนาดขึ้นเพื่อความยิ่งใหญ่และความสมจริงสมจัง เพื่อให้สามารถบรรยายเรื่องราวให้ได้ตรงตามที่ผู้ประพันธ์เพลงตั้งใจไว้
แม้ว่าวงซิมโฟนีออร์เคสตราในช่วงปลายศตวรรษที่ 20 ยังคงมีบทบาทสำคัญในดนตรีตะวันตก ปัจจัยทางเศรษฐกิจก็มีส่วนในการกำหนดขนาดวงออร์เคสตรา หรือแนวทางการประพันธ์เพลงเพื่อใช้กับวงออร์เคสตรา แต่สิ่งนี้ก็มิได้กีดกั้นการสร้างสรรค์ผลงานประเภทที่ใช้วงออร์เคสตราของผู้ประพันธ์เพลงแต่อย่างใด